Rikunarita-ORG/Wikinium huggingface dataset:
# Паж

Паж и помага на кралицата Елизабета II да излезе од автомобил
**Паж** — млад машки слуга.

Во средниот век, пажот бил помошник на витез и бил чирак, по ранг под штитоносец и така служел седум години, од седум до четиринаесет годишна возраст.

Пажовите исто така биле слуги во замоците како келнери или прислужници на аристократите и кралските семејства и чиракувале за пешаци. За разлика од меѓуслугите, пажовите извршувале лесни задачи и носеле ливерии кога аристократите одржувале свечености или забави. Едно време било модерно младите дами да имаат црни момчиња за пажови облечени во украсни костими.

Денес, овој тип на личен прислужник е практично нечуен вон кралските резиденции.
# Змејска топка

Змејска топка (јап. ドラゴンボール *Doragon Bōru*) — анимирана стрип-серија на авторот Акира Торијама. Главен лик е Сон Гоку, Сајонец од планетата Вегета кој е пратен на Земјата да го уништи овдешното население како би можел господарот Фриза да ја продаде планетата. Но кога е пронајден од дедо му Гохан, во една прилика Гоку паднал и си ја повредил главата при што го изгубил памтењето и од тогаш е заштитник на Земјата заедно со Јамча, Крилин, Пиколо, Теншинхан, Мутен Роши, својот син Гохан и многу други.Како најпрвин тие ќе се борат со Сајонците Наппа и Вегета тие ќе стигнат да ја уништат планетата земја ќе пристигнат од планетата вегета која е уништена од страна на фриза.Серијалот го има добиено името по змејските кугли (кои ги има седум) и кога ќе се соберат на едно место, ќе се појави змејот Шенрон кој може да исполни каква било желба.

### Манга серии

| Серија | Година |
| --- | --- |
| *Dragon Ball* | 1984-1995 |
| *Dragon Ball Super* | 2015- |
| *Super Dragon Ball Heroes* | 2017- |

### Аниме серии

| Серија | Година |
| --- | --- |
| *Dragon Ball* | 1986-1989 |
| *Dragon Ball Z* | 1989-1996 |
| *Dragon Ball GT*  | 1997-1996 |
| *Dragon Ball Z Kai* | 2009-2015 |
| *Dragon Ball Super* | 2015-2018 |
| *Super Dragon Ball Heroes* | 2018-2024
  |
| *Dragon Ball Daima* | 2024 - |

### Аниме филмови

| филм | Година | Режисер |
| --- | --- | --- |
| *Dragon Ball: Curse of the Blood Rubies* | 1986 | Daisuke Nishio |
| *Dragon Ball: Sleeping Princess in Devil's Castle*  | 1987 | Daisuke Nishio |
| *Dragon Ball: Mystical Adventure* | 1988 | Kazuhisa Takenouchi |
| *Dragon Ball Z: Dead Zone*  | 1989 | Daisuke Nishio |
| *Dragon Ball Z: The World's Strongest* | 1990 | Daisuke Nishio |
| *Dragon Ball Z: The Tree of Might*  | 1990 | Daisuke Nishio |
| *Dragon Ball Z: Lord Slug* | 1991 | Mitsuo Hashimoto |
| *Dragon Ball Z: Cooler's Revenge* | 1991 | Mitsuo Hashimoto |
| *Dragon Ball Z: The Return of Cooler* | 1992 | Daisuke Nishio |
| *Dragon Ball Z: Super Android 13!*  | 1992 | Daisuke Nishio |
| *Dragon Ball Z: Broly – The Legendary Super Saiyan* | 1993 | Shigeyasu Yamauchi |
| *Dragon Ball Z: Bojack Unbound* | 1993 | Yoshihiro Ueda |
| *Dragon Ball Z: Broly – Second Coming* | 1994 | Shigeyasu Yamauchi |
| *Dragon Ball Z: Bio-Broly* | 1994 | Yoshihiro Ueda |
| *Dragon Ball Z: Fusion Reborn* | 1995 | Shigeyasu Yamauchi |
| *Dragon Ball Z: Wrath of the Dragon*  | 1995 | Mitsuo Hashimoto |
| *Dragon Ball: The Path to Power* | 1996 | Shigeyasu Yamauchi |
| *Dragon Ball Z: Battle of Gods* | 2013 | Masahiro Hosoda |
| *Dragon Ball Z: Resurrection 'F'* | 2015 | Tadayoshi Yamamuro |
| *Dragon Ball Super: Broly* | 2018 | Tatsuya Nagamine |
| *Dragon Ball Super: Super Hero* | 2022 | Tetsuro Kodama |

### Играни филмови

| Филм | Година | Режисер |
| --- | --- | --- |
| *Dragonball Evolution* | 2009 | Џејмс Вонг |
# Историја на Ангола

|  |
| --- |
| Дел од темата Ангола
**Историја на Ангола** |
|  |
|
Рана историја
Колонизација на Ангола
Холандиска улога
Португалска улога
Анголска војна за независност
Анголска граѓанска војна
Ангола  |
| **Портал:Ангола п
* р
* у
 |

Ангола е држава во југозападниот дел на Африка. Португалија го истражувала регионот и основала населби и градски подрачја. Во 1482 година португалската експедиција на морепловецот Диогу Кана ги открила бреговите на денешна Ангола. Денешната престолнина Луанда била основана од Пауло Диас се Ноаис во 1576 година. Територија била колонија од 1655 година и Ангола била позната како покраина на Португалија до 1951 година. До средината на 19 век, главната политика на португалците во Ангола главно била насочена кон трговијата со робови. Според некои проценки, во период од 300 години, од земјата биле изнесени повеќе од 5.000.000 робови, главно за намените на Бразил. Кон крајот на 19 век започнале преговори околу оцртувањето на денешните територии на земјата. Овие преговори главно биле водени помеѓу Португалија, Белгија, Германија и Англија. Во текот на 1950 година, во земјата избувнале првите востанија. Како едно од најголемите антипортугалски востанија било онаа од 1961 година, на чие чело застанал Холденом Роберто. Така бил означен почетокот на војната за независност. По војната за независност на Ангола (1961-1974), кој завршил со воен удар во Лисабон, Ангола станала независна од Португалија, и на 11 ноември 1975 година бил склучен договор.

## Наводи
# Џон Кери

Џон Кери
**Џон Форбс Кери** (англиски: *John Forbes Kerry*; р. 11 декември 1943
) — американски политичар и поранешен државен секретар на САД. Кери долго бил постар сенатор на САД од Масачусет. Кери е сенатор од 2 јануари 1985, и по должина на мандатот во моментов е на десеттото место во сенатот. Претходно во Масачусет бил помошник судија и вицегувернер во админастрацијата на Мајкл Дукакис. Бил кандидат за претседател на САД испред Демократска партија на изборите во 2004, но изгубил од Џорџ В. Буш.

Во почетокот ја поддржувал инвазијата на Ирак од 2003, но подоцна станал голем противник од таа војна. Својата претседателска кампања од 2004 темелно на спротивна војна во Ирак, меѓутоа Буш го победил освојувајќи 34 електронски гласови повеќе. Кери во 2009 станал претседател на Сенатскиот одбор за надворешни работи, а во 2011 бил именуван во Заеднички избран одбор за намалување на дефицитот.
# Лех Валенса

| Лех Валенса |
| --- |
|  |
| Претседател на Полска Втор претседател на третата република |
| **На должноста** 22 декември 1990 – 22 декември 1995 |
| Премиер | Тадеуш Мазовјецки, Јан Криштоф Бјелицки, Јан Олшевски, Валдемар Павлак, Хана Сучоцка, Јозеф Олекси |
| Претходник | Војќех Јарузелски (во земјата) Ришард Качоровски (гво прогонство) |
| Наследник | Александар Квашневски |
| Прв водач на Солидарност |
| **На должноста** 1980 – 12 декември 1990 |
| Претходник | нема |
| Наследник | Марин Крзаклевски |
| Лични податоци |
| Роден(а) | 29 септември 1943

 Попово, Полска |
| Партија | Солидарност |
| Сопружник | Данута Валенса |
| Професија | електичар |
| Вероисповед | Католик |

**Лех Валенса** (полски: *Lech Wałęsa*) (роден на 29 септември 1943 во Попово, Полска) — полски политичар и поранешен синдикалец и активист за човекови права. Тој е еден од основачите на Солидарност (полски: *Solidarność*), првиот независен синдикат во земјите од источниот блок. Добитник е на Нобеловата награда за мир во 1983 година, а беше претседател на Полска од 1990 до 1995.

## Животопис

Валенса е роден во Попово, Полска на 29 септември 1943 година, како син на столар. Завршил основно и средно стручно училиште, пред да се вработи во пристаништето во Гдањск како електротехничар во 1970 година. Во 1969 се оженил со Данута Голош, со која има осум деца. Неговиот син Јарослав Валенса е член на Сејм на Република Полска (долниот дом на полскиот парламент). Валенса е благочестив Католик, кој има изјавено дека верата секогаш му помагала, во времето на тешките моменти на организацијата „Солидарност.

Марка на Македонска Пошта со ликот на Лех Валенса (ФДЦ 21/2008, 6 декември 2008)
## Наводи
# Аврора (митологија)

**Аврора** (латински: *Aurora*) — божица на зората во римската митологија, жена на Титон и мајка на етиопскиот крал Мемнон. Таа му ја отвора на сонцето портата на истокот. Аврора му подарила вечност на својот маж, но заборавила од боговите да му измоли вечна младост, така што тој на крајот од животот се претворил во штурец.

Жерар де Лирес, *Аполон и Аврора*, 1671 г.
## Наводи
# Извидништво

**Извидништво** или **Извидничко Движење** — движење кое има за цел да придонеси за физичкиот, ментален и духовен развој на младите луѓе, со цел тие да имаат конструктивна улога во општеството, притоа развивајќи ги вештините за снаоѓање во природа. Во текот на првата половина на дваесеттиот век, движењето опфатило три главни старосни групи за момчиња (Развигорци, Извидници, Ровери) а во 1910 година била создадена нова организација, Девојки водачи. Извидничкото движење е една од неколкуте светски младинските организации.

Во 1906 и 1907 година, Роберт Баден-Пауел, поручник во Британската армија, напишал книга за момчиња „Извидништво за момчиња“ (Лондон, 1908), врз основа на неговите претходни книги за воено извидување, со голема поддршка од Фредерик Расел Бурнхем, Ернест Томпсон Сетон и Вилијам Александар Смит и неговиот издавач Пирсон. Во летото во 1907 година, Баден-Пауел одржал камп на островот Броунси во Англија со цел да ја тестира својата идеја за книга. Овој камп и објавувањето на *Извидништво за Момчиња* генерално се сметаат како почеток на извидничкото движење.

Движењето го користи извидничкиот метод односно програма за неформално образование со акцент на практични активности на отворено кои вклучуваат кампување, пионерство, активности на вода, пешачење, патување и спорт. Друга препознатлива одлика за извидништвото е извидничката униформа, воведена со намера да се скријат сите разлики на општествен статус на извидникот и постигнување на еднаквост. Посебните обележја на униформата го вклучуваат лилјановиот цвет како основен симбол и други значки, амблеми, беџови и слично.

Двете најголеми чадор-организации се Светската организација на извиднички движења (WOSM) и Светската асоцијација на девојки водичи и девојки извидници (WAGGGS). Во 2007 година низ целиот свет се одбележа стогодишнината од создавањето на извидништвото преку најразлични настани и активности.
# Франческо Асишки (филм од 1961)

**„Франческо Асишки“** (англиски: *Francis of Assisi*) - американско-германски филм од 1961 година, во режија на Мајкл Куртиз (Michael Curtiz), по сценариото на Јуџин Вејл (Eugene Vale), Џејмс Форсајт (James Forsyth) и Џек В. Томас (Jack W. Thomas), засновано врз романот на Лудвиг фон Вол (Ludwiga von Wohl). Главните улоги ги толкуваат: Бредфорд Дилман (Bradford Dillman), Долорес Харт (Dolores Hart), Стјуарт Витман (Stuart Whitman), Сесил Калавеј (Cecil Kellaway) и Едуард Франц ( Eduard Franz). Ова е претпоследниот филм на Мајкл Куртиз, авторот на „Казабланка“. Филмот се одликува со уредно изложена приказна и беспрекорна режија, а насловната улога ја игра маркантниот Бредфорд Дилман.

## Синопсис

Во филмот се прикажува животот на светецот Франческо Асишки, основачот на францисканскиот калуѓерски ред. Дејствието се случува во Италија, на преминот од 12 во 13 век, кога младиот Франческо Бернардоне (го игра Дилман), син на богат трговец со облека од Асиси, незадоволен од бесмислениот живот, на повик на папата Инокентиј III се пријавува во војската која заминува во поход на Сицилија. За време на битката, тој го слуша божјиот глас кој му наредува да се врати дома. Таму, тој е прогласен за предавник и затворен. По излегувањето на слобода, тој повторно го слуша божјиот глас кој му наредува да ја обнови урнатата црква...

## Наводи
# Тоа (филм од 1927)

**Тоа** (англиски: *It*) — американски филм од 1927 година, во режија на Кларенс Беџер, по сценариото на Хоуп Лоринг и Елинор Глин, засновано врз нејзиниот истоимен расказ. Главните улоги ги играат: Клара Бау, Антонио Морено, Вилијам Остин, Пришила Бонер и Џеклин Гедсдон, а во една сцена се појавува и Елинор Глин. Во 2001 година, филмот бил зачуван во Националниот филмски регистер на САД.

## Синопсис

Бети Лу (ја игра Бау)е продавачка во голема стоковна куќа. Нејзиниот сопственик Сајрус Волтам (го игра Морено) оди во обиколка на продавницата и Бети се вљубува во него. Неговиот пријател, Монти (го игра Остин) случајно чита еден расказ во кој се вели дека луѓето кои го поседуваат „тоа“ (сексапил) можат да привлечат секого. Потоа, Монти ја забележува Бети и ја испраќа до дома, а кога ја поканува на вечера, таа предлага да одат во „Риц“, зашто претходно дознава дека таму ќе биде и Волтам. Во ресторанот, Волтам вечера со својата пријателка Адела (ја игра Гедсдон), но ја забележува Бети и веднаш се вљубува во неа. На излегување од ресторанот, Волтам ја запознава Бети, која се обложува со него дека при следната нивна средба тој нема да ја препознае. Утредента, една жена се жали на нељубезното однесување на Бети и Волтам ја повикува во својата канцеларија. Дури таму, тој ја препознава и така Бети ја добива опкладата. Во тој миг, Адела го кани Волтам на вечера, но Бети му закажува прошетка и тој го прифаќа нејзиниот предлог. Волтам и Бети поминуваат заедно прекрасна вечер, а кога таа се враќа дома затекнува две социјални работнички како се обидуваат да ѝ го одземат бебето на нејзината болна пријателка Моли (ја игра Бонер). Тогаш, Бети им кажува дека бебето е нејзино, а таа изјава ја слуша Монти, додека еден новинар ја запишува случката. Монти му кажува на Волтам дека Бети има бебе поради што тој е лут на неа. Кога Бети доаѓа во неговата канцеларија, тие меѓусебно си изјавуваат љубов, но доаѓа до мала кавга поради што двајцата се разочарани. По кавгата, Волтам решава да замине на одмор, а Бети дава отказ од работата. Тогаш, кај неа доаѓа Монти, кој ѝ кажува дека ќе оди на крстарење со Волтам, а Бети го наговара тајно да ја земе со себе на јахтата. Кога ја здогледува, Волтам е шокиран од нејзиното присуство, но набргу ѝ предлага брак, меѓутоа, Бети му се потсмева. Тогаш, Монти му кажува на Волтам дека Бети нема бебе, туку тоа е само шега. Истовремено, Монти предизвикува судар со друга јахта и Бети и Адела паѓаат во морето. Бети ја спасува Адела, а потоа, кога Волтам скока во водата за да им помогне, таа му бега. На крајот, тој ја наоѓа и двајцата завршуваат во прегратка, додека ги набљудуваат Адела и Монти.

## Наводи
# Вестерн

Џон Вејн во филмот од 1961 година, Команчероси
**Вестерн** (англиски: *Western*, букв. „западен“) — правец на кинематографијата што го обработува секојдневниот живот на луѓето во средновековни САД и останатите држави на Северна Америка. Овој жанр е популарно познат и по борбата помеѓу *каубојци* и *индијанци*, главните виновници за настанување на овој жанр. Филмовите се инспирирани од населувањето на европските доселеници на американскиот континент, особено населувањето од исток кон запад.

## Наводи
# В гроб ништо не носиш

| *В гроб ништо не носиш* |
| --- |
| Филмскиот плакат |
| Режисер | Френк Капра |
| Продуцент | Френк Капра |
| Сценарио | Роберт Рискин |
| Приказна | Џорџ С. Кофмен Мос Харт |
| Главни улоги | Џин Артур Лајонел Беримор Џејмс Стјуарт Едвард Арнолд |
| Музика | Димитри Тимкин Миша Бекаленикоф *(без заслуга)* Бен Окленд *(без заслуга)* |
| Кинематографија | Џозеф Вокер |
| Монтажа | Џин Хевлик |
| Дистрибутер | „Columbia Pictures“ |
| Премиера | 23 август 1938 (1938-08-23) |
| Времетраење | 126 минути |
| Земја |  САД |
| Јазик | Англиски |
| Буџет | $1,644,736 *(проц.)* |
| Бруто-заработка | **Ренти:** $2,137,575 *(САД)* $5,295,526 *(свет)* |

Џејмс Стјуарт и Џин Артур
**„В гроб ништо не носиш“** (англиски: *You Can't Take It With You*) — американски филм од 1938 година во режија на Френк Капра. Тој претставува адаптација на истоимената театарска претстава на Џорџ С. Кофман и Мос Харт, наградена со Пулицеровата награда за драма.Главните улоги ги играат: Џин Артур, Џејмс Стјуарт, Лајонел Баримор, Едвард Арнолд. Филмот освоил две награди „Оскар“ (од вкупно седум номинации): за најдобар филм и за најдобар режисер. Тоа бил третиот „Оскар“ на Капра освоен во период од пет години.

## Синопсис

Стенографката Алис Сикамор (ја игра Артур) живее во необично семејство во кое сите се забавуваат. Таа е вљубена во својот шеф, Тони Кирби (го игра Стјуарт), потпретседател на голема фирма чиј сопственик е неговиот лаком татко, Ентони Кирби (го игра Арнолд). Ентони сака да ја купи куќата на Мартин (го игра Баримор), дедото на Алис, но тој упорно одбива да ја продаде куќата. Најпосле, Тони ја бара Алис за жена, а таа го кани дома за да се запознаат нивните семејства. За време на посетата на семејството Кирби на семејството Сикамор се случуваат повеќе непријатности кои завршуваат со голема експлозија поради која се уапсени сите присутни во куќата. За време на судењето, родителите на Кирби се однесуваат со презир кон семејството Сикамор поради што Алис ја раскинува врската со Тони, а потоа ја напушта куќата. По некое време, дедото Мартин решава да ја продаде куќата. Додека носачите ја празнат куќата, во неа влегуваат Тони, кој не сака да ја загуби Алис, а потоа се појавува и Ентони Кирби, кој ја сфаќа својата грешка.

## Наводи

|group11 = 2020-ти
|list11 = **Земја на номадите** (2020) • **CODA** (2021) • **Сè насекаде одеднаш** (2022) • **Опенхајмер** (2023)

* **Анора** (2024)

}}

}}